ביבי ‎ בונה ‎ ואובאמה‎ "לא ‎ מרוצה"‎ 

ההצגה ‎ ששמה ‎ "הקפאת ‎ ההתנחלויות" ‎ היא‎ 
התמצית ‎ של ‎ מדיניות ‎ נתניהו־ברק ‎ ושל ‎ "תהליך ‎ השלום" ‎ נוסח ‎ אובאמה.‎ 


הטקס ‎ המתקיים ‎ השבוע ‎ של ‎ הנחת ‎ אבן ‎ פינה ‎ להתנחלות‎ 
ישראלית ‎ חדשה ‎ בשטח ‎ המכונה ‎ £1, ‎ המשתרע ‎ בין‎ 
ההתנחלות ‎ הוותיקה ‎ מעלה ‎ אדומים ‎ לבין ‎ ירושלים, ‎ בא‎ 
להבהיר, ‎ למי ‎ שעדיין ‎ זקוק ‎ להבהרה, ‎ שממשלת ‎ נתניהו-ברק‎ 
היא ‎ ממשלת ‎ המתנחלים, ‎ הכיבוש ‎ ודיבורי ‎ סרק ‎ על ‎ שלום.‎ 

מה ‎ שמכונה ‎ "לחץ ‎ אמריקאי", ‎ הוליד ‎ בקשה ‎ של ‎ הנשיא‎ 
אובאמה ‎ מנתניהו ‎ להקפאה ‎ זמנית ‎ (במשך ‎ 6-9  חודשים) ‎ של‎ 
הבנייה ‎ בהתנחלויות. ‎ נתניהו, ‎ המעוניין ‎ בהמשך ‎ התיאום‎ 
הצבאי ‎ האסטרטגי ‎ עם ‎ ארצות-הברית, ‎ יודיע ‎ כנראה, ‎ בקרוב‎ 
על ‎ הסכמתו ‎ ל״השעיה ‎ זמנית" ‎ של ‎ הבנייה ‎ בהתנחלויות. ‎ אך‎ 
להודעה ‎ זו ‎ יהיה ‎ משקל ‎ נוצה ‎ -  בדיוק ‎ כמו ‎ להכרזתו ‎ של‎ 
נתניהו, ‎ שהוא ‎ מכיר ‎ בעקרון ‎ של ‎ שתי ‎ מדינות ‎ לשני ‎ העמים.‎ 

מה ‎ קורה ‎ בפועל? ‎ נתניהו ‎ אישר ‎ את ‎ הקמת ‎ ההתנחלות‎ 
החדשה ‎ ב-£1, ‎ וכן ‎ בנייה ‎ של ‎ 500  יחידות ‎ דיור ‎ חדשות‎ 
בהתנחלויות; ‎ נתניהו ‎ הודיע, ‎ כי ‎ ההקפאה ‎ לא ‎ תחול ‎ על‎ 
השלמת ‎ הבנייה ‎ של ‎ 2,500  יחידות ‎ דיור, ‎ הנמצאות ‎ בהליכי‎ 
בנייה ‎ בהתנחלויות, ‎ וכן ‎ לא ‎ על ‎ בנייה ‎ של ‎ מבני ‎ ציבור ‎ בהן‎ ; 
נתניהו ‎ הכריז, ‎ כי ‎ הרחבת ‎ ההתנחלויות ‎ בחלק ‎ המזרחי,‎ 
הפלסטיני, ‎ של ‎ ירושלים, ‎ אינה ‎ כלולה ‎ כלל ‎ בהתחייבות ‎ שייתן‎ 
להקפאה ‎ זמנית ‎ של ‎ הבנייה ‎ בהתנחלויות; ‎ נתניהו ‎ ביקש‎ 
מראשי ‎ המתנחלים, ‎ שנועדו ‎ עמו, ‎ שיאמינו ‎ לו, ‎ כי ‎ אותה‎ 
"הקפאה" ‎ אינה ‎ אלא ‎ מראית-עין ‎ לצורך ‎ התיאום ‎ האסטרטגי‎ 
עם ‎ ממשל ‎ אובאמה ‎ לגבי ‎ אירן ‎ והמזרח־התיכון ‎ בכללותו.‎ 

ישראל ‎ אינה ‎ מעורבת, ‎ ככל ‎ הנראה, ‎ במלחמה ‎ שמנהלות‎ 
ארצות-הברית ‎ ומדינות ‎ נאט״ו ‎ באפגניסטן. ‎ אך ‎ מלחמה ‎ זו‎ 
הופכת ‎ בעיה ‎ מרכזית ‎ לגבי ‎ ממשל ‎ אובאמה. ‎ כזכור, ‎ אובאמה‎ 
הכריז ‎ על ‎ החלטתו ‎ לפנות ‎ את ‎ הצבא ‎ האמריקאי ‎ מעירק, ‎ ונקט‎ 
כמה ‎ צעדים ‎ בכיוון ‎ זה. ‎ אך ‎ בצד ‎ ההבטחה ‎ לפינוי ‎ עירק,‎ 
הדגיש ‎ אובאמה, ‎ כי ‎ ברצונו ‎ להביא ‎ להכרעה ‎ צבאית‎ 
באפגניסטן. ‎ בינתיים ‎ חלפה ‎ שנה, ‎ במהלכה ‎ גדל ‎ מספר‎ 
הנפגעים ‎ האפגנים ‎ וגם ‎ בקרב ‎ חיילי ‎ נאט״ו, ‎ אך ‎ שום ‎ הכרעה‎ 
צבאית ‎ אינה ‎ נראית ‎ באופק.‎ 

גם ‎ בנושא ‎ חשוב ‎ אחר ‎ במזרח-התיכון, ‎ אובאמה ‎ נותר‎ 
תקוע. ‎ כזכור, ‎ אובאמה ‎ התחייב ‎ לפעול ‎ באמצעים‎ 


דיפלומטיים, ‎ כדי ‎ להשיג ‎ הסכמות ‎ עם ‎ אירן ‎ בנושא ‎ של ‎ פיתוח‎ 
יכולתה ‎ הגרעינית, ‎ אך ‎ הסכמות ‎ כאלה ‎ טרם ‎ הושגו. ‎ הממסד‎ 
הישראלי ‎ רואה ‎ בהעדר ‎ ההסכמות ‎ הזדמנות ‎ להשיג ‎ הסכמה‎ 
עם ‎ ממשל ‎ אובאמה ‎ בדבר ‎ פעולה ‎ צבאית ‎ נגד ‎ אירן.‎ 

בתנאים ‎ אלה ‎ של ‎ הסתבכות ‎ מלחמתית ‎ קיימת ‎ (אפגניסטן)‎ 
ושל ‎ הסתבכות ‎ מלחמתית ‎ אפשרית ‎ (אירן), ‎ חוזר ‎ ממשל‎ 
אובאמה ‎ למסלול ‎ המוכר ‎ של ‎ הממשלים ‎ האמריקאיים‎ 
הקודמים. ‎ ממשלים ‎ אלה ‎ פיזרו ‎ מליצות ‎ בדבר ‎ "קידום ‎ תהליך‎ 
השלום ‎ במזרח-התיכון", ‎ אך ‎ בפועל ‎ גיבו, ‎ הן ‎ את ‎ המלחמות‎ 
התוקפניות, ‎ שישראל ‎ יזמה ‎ נגד ‎ לבנון ‎ ונגד ‎ עזה, ‎ והן ‎ את‎ 
המשך ‎ הכיבוש ‎ ושלילת ‎ זכותו ‎ של ‎ העם ‎ הפלסטיני ‎ לעצמאות‎ 
מדינית ‎ ולריבונות ‎ מלאה ‎ בשטחים ‎ שישראל ‎ כבשה ‎ ב-1967.‎ 

הוויכוח ‎ על ‎ ההתנחלויות ‎ חשוב ‎ כשלעצמו, ‎ שכן ‎ הוא ‎ אבן-‎ 
בוחן ‎ מסוימת ‎ למשמעות ‎ הדיבורים ‎ של ‎ ממשל ‎ אובאמה‎ 
וממשלת ‎ נתניהו ‎ בדבר ‎ "חידוש ‎ תהליך ‎ השלום". ‎ אך ‎ מה‎ 
שחשוב ‎ יותר ‎ הוא, ‎ שממשל ‎ אובאמה ‎ אינו ‎ מתייצב ‎ באופן ‎ חד-‎ 
משמעי ‎ מאחורי ‎ התוכנית ‎ לשלום ‎ צודק ‎ ויציב, ‎ ואינו ‎ תובע‎ 
הסכמה ‎ ישראלית ‎ לשלום ‎ בלי ‎ התנחלויות, ‎ בלי ‎ כיבוש, ‎ בלי‎ 
מצור ‎ על ‎ עזה ‎ ובלי ‎ חומת ‎ הפרדה.‎ 

נכון ‎ לרגע ‎ זה, ‎ הממשל ‎ האמריקאי ‎ מרכז ‎ מאמצים ‎ בהכנת‎ 
מפגש ‎ פסגה ‎ של ‎ אובאמה, ‎ נתניהו ‎ ומחמוד ‎ עבאס ‎ (אבו ‎ מאזן)‎ 
בניו-יורק, ‎ במהלך ‎ עצרת ‎ האו״ם. ‎ אך ‎ גם ‎ אם ‎ נניח, ‎ שפגישה‎ 
כזאת ‎ אכן ‎ תתקיים, ‎ לאן ‎ היא ‎ תוביל, ‎ אם ‎ אין ‎ הסכמה ‎ לגבי‎ 
מרכיביו ‎ של ‎ ההסדר ‎ המדיני?‎ 


הפגנה ‎ נגד ‎ ההתנחלויות‎ 
במזרח־ירושלים‎ 

ביוזמת ‎ רבנים ‎ לזכויות ‎ אדם, ‎ גוש ‎ שלום, ‎ תעאיוש, ‎ בת ‎ שלום,‎ 
יש ‎ גבול, ‎ קואליציית ‎ נשים ‎ לשלום ‎ וארגונים ‎ נוספים‎ 

ביום ‎ ה', ‎ 10  בספטמבר, ‎ בשעה ‎ 19.30 
ברחבת ‎ שער ‎ יפו ‎ בירושלים‎ 

הסעה ‎ מת״א‎ : 18.00  ליד ‎ רכבת ‎ מרכז‎ (ארלוזורוב)‎ 


חינוך ‎ וכיבוש/2\‎ 


מופע ‎ האימים ‎ של ‎ שר ‎ הביטחון‎ 

מאת ‎ פדרו ‎ גולדפרב‎ 

שר ‎ הביטחון, ‎ אהוד ‎ ברק, ‎ נטל ‎ חלק ‎ בפתיחה ‎ החגיגית ‎ של‎ 
בית-ספרי, ‎ "נופי ‎ הבשור", ‎ בית ‎ הספר ‎ הממוגן ‎ הראשון,‎ 
שהוקם ‎ בנגב ‎ המערבי. ‎ תלמידי ‎ החטיבה ‎ העליונה, ‎ שמילאו‎ 
את ‎ שורות ‎ האמפיתיאטרון ‎ של ‎ בית ‎ הספר ‎ החדש, ‎ חיכו‎ 
בסבלנות ‎ ובסקרנות ‎ לדבריו ‎ של ‎ שר ‎ הביטחון.‎ 

ברק ‎ החליט ‎ לא ‎ לגשת ‎ ישר ‎ למקומות ‎ המסודרים ‎ לישיבה,‎ 
אלא ‎ פסע ‎ לתוך ‎ קהל ‎ התלמידים ‎ וחניכי ‎ תנועות ‎ הנוער, ‎ ללחוץ‎ 
ידיים, ‎ לפזר ‎ חיוכים ‎ ולשוחח ‎ פה ‎ ושם ‎ עם ‎ תלמידים ‎ אחדים.‎ 

בשיעורי ‎ אזרחות, ‎ לאחר ‎ תום ‎ הביקור, ‎ התעורר ‎ ויכוח ‎ בין‎ 
תלמידי ‎ כיתות ‎ י״ב: ‎ מה ‎ רצה ‎ להשיג ‎ ברק? ‎ להרגיש ‎ חלק‎ 
מ״החברה"? ‎ להראות ‎ עד ‎ כמה ‎ הוא ‎ "סחבק", ‎ קרוב ‎ לצעירים?‎ 
או ‎ האם ‎ זה ‎ היה ‎ אקט ‎ דמגוגי ‎ ופופוליסטי ‎ -  לבנות ‎ את ‎ הקהל‎ 
התומך ‎ בעתיד ‎ הקרוב ‎ [בעוד ‎ שנתיים־שלוש], ‎ את ‎ המצביעים‎ 
הפוטנציאליים, ‎ שיביאו ‎ אותו ‎ להיות ‎ ראש ‎ הממשלה ‎ הבא ‎ ?...‎ 

גולת ‎ הכותרת ‎ בביקורו ‎ של ‎ ברק ‎ לא ‎ הייתה ‎ קשורה ‎ בנאומו‎ 
הקצר, ‎ אשר ‎ עסק ‎ בעברו ‎ כתלמיד ‎ אשר ‎ לא ‎ סיים ‎ כיתה ‎ י״ב,‎ 
ובסיפורים ‎ על ‎ איך ‎ היה ‎ בודק ‎ (ומפרק) ‎ את ‎ מנעולי ‎ בית‎ 
החינוך ‎ ברופין. ‎ הדברים ‎ המעניינים ‎ והבעייתיים ‎ של ‎ ברק‎ 
נאמרו ‎ בתגובה ‎ לשאלה, ‎ שנשאל ‎ בידי ‎ תלמיד ‎ משכבה ‎ י״א.‎ 
התלמיד ‎ רצה ‎ לדעת, ‎ האם ‎ לאחר ‎ שיתגייס, ‎ צה״ל ‎ יעשה ‎ הכל,‎ 
כדי ‎ לשמור ‎ על ‎ חייו, ‎ אם ‎ וכאשר ‎ ייפול ‎ בשבי ‎ האויב.‎ 

מייד ‎ לאחר ‎ שנשאלה ‎ השאלה, ‎ התחיל ‎ מופע ‎ האימים ‎ של‎ 
שר ‎ הביטחון. ‎ אצטט ‎ כמה ‎ מהדברים ‎ שנאמרו: ‎ "אני ‎ לא ‎ מציע,‎ 
לא ‎ לעצמנו ‎ ולא ‎ לנוער, ‎ לחשוב ‎ במושגים ‎ של ‎ התבכיינות,‎ 
של ‎ איבוד ‎ חוט ‎ השדרה, ‎ של ‎ ספקנות ‎ לגב■ ‎ הדרך, ‎ של‎ 
ספקנות ‎ לגב■ ‎ המחויבות ‎ של ‎ החברה... ‎ לא ‎ בכל ‎ מחיר‎ 
נשחרר ‎ שבויים... ‎ כל ‎ מ■ ‎ שמתגייס ‎ לשירות ‎ קרב■ ‎ צריך‎ 
לדעת, ‎ שהוא ‎ אמור ‎ לשלם ‎ מחיר ‎ ■קר.‎ ..אולי ‎ היקר ‎ מכל..."‎ 

בשיעורי ‎ האזרחות, ‎ שהתקיימו ‎ לאחר ‎ הביקור, ‎ ניסינו‎ 
לבדוק ‎ "און ‎ ליין" ‎ את ‎ הדיווחים ‎ של ‎ התקשורת ‎ האלקטרונית.‎ 
מעניין ‎ היה ‎ לבדוק ‎ את ‎ הפער ‎ ואת ‎ ההבדלים ‎ בין ‎ הדברים‎ 
שנשמעו ‎ לבין ‎ הדברים ‎ שהתפרסמו. ‎ אבל ‎ מעניין ‎ הרבה ‎ יותר‎ 
היה ‎ לשמוע ‎ ולהבין ‎ את ‎ התגובות ‎ של ‎ אותם ‎ תלמידים, ‎ אשר‎ 
ברובם ‎ אמורים ‎ להתגייס ‎ לצבא ‎ בחודשים ‎ הקרובים.‎ 

ההרגשה ‎ הייתה ‎ קשה. ‎ הדעות ‎ נחלקו ‎ בצורה ‎ ברורה: ‎ בין‎ 
אלה, ‎ אשר ‎ שיבחו ‎ את ‎ שר ‎ הביטחון ‎ על ‎ דבריו ‎ האמיתיים‎ 
והאמיצים ‎ ("זרק ‎ לנו ‎ את ‎ האמת ‎ בפרצוף"), ‎ לבין ‎ אלה‎ 
שחשבו, ‎ שחזרנו ‎ לימים ‎ של ‎ גיוס ‎ עיוור ‎ למען ‎ המולדת, ‎ כי‎ 
כנראה ‎ שעבור ‎ שר ‎ הביטחון, ‎ "טוב ‎ למות ‎ למען ‎ ארצנו"...‎ 

ואני, ‎ מורה ‎ בבית ‎ הספר, ‎ יושב ‎ מול ‎ המחשב ‎ ומהרהר ‎ בצער‎ 
ובכאב ‎ עמוק: ‎ מגיע ‎ שר ‎ הביטחון ‎ לביקור ‎ חגיגי ‎ בבית ‎ ספרי‎ 
החדש ‎ והממוגן ‎ ומודיע ‎ לנו ‎ באופן ‎ חד-משמע■ ‎ וברור, ‎ שאין‎ 
מקום ‎ להטלת ‎ ספק, ‎ אין ‎ מקום ‎ לערעורים, ‎ אין ‎ מקום ‎ לשאול‎ 
שאלות ‎ מאתגרות ‎ ופרובוקטיביות, ‎ אין ‎ מקום ‎ לביקורת...‎ 
זה ‎ הזמן ‎ להיות ‎ חזקים, ‎ זה ‎ הזמן ‎ לשלטון ‎ הכוח, ‎ זה ‎ הזמן‎ 
לאפשר ‎ לאלימות, ‎ להרג ‎ ולחוסר ‎ הסובלנות ‎ לשלוט ‎ בחיינו,‎ 
כ■ ‎ מחכים ‎ לנו ‎ ■מים ‎ קשים ‎ והמבחנים ‎ האמיתיים ‎ עוד ‎ לפנינו.‎ 

ואני ‎ הרי ‎ סבור, ‎ שמחויבותי ‎ המוסרית ‎ והחינוכית ‎ היא‎ 
להוביל ‎ תהליך ‎ חינוכי ‎ בעל ‎ ייעוד ‎ פוליטי: ‎ לעזור ‎ לחניכים‎ 
להיות ‎ אזרחים ‎ בעלי ‎ מודעות ‎ ערכית ‎ ופוליטית; ‎ להיות‎ 
אוטונומיים ‎ וביקורתיים; ‎ לשאול ‎ את ‎ השאלות ‎ הנכונות; ‎ לא‎ 


לשתוק; ‎ לא ‎ לקבל ‎ דברים ‎ כמובנים ‎ מאליהם; ‎ לא ‎ להסתגל‎ 
למציאות ‎ הקיימת ‎ ולנסות ‎ תמיד ‎ לשנות ‎ ולהשתפר.‎ 

המורים ‎ כמחנכים ‎ חייבים ‎ לשמור ‎ על ‎ שיח ‎ חינוכי ‎ שבו‎ 
מושמעים ‎ קולות ‎ של ‎ תרבויות ‎ שונות, ‎ שכיבודן ‎ מבוסס ‎ על‎ 
עקרונות ‎ הפלורליזם, ‎ הסובלנות ‎ וההסכמיות.‎ 

אני ‎ מחויב ‎ לעזור ‎ לתלמידים ‎ להשתחרר ‎ מלהיות ‎ קורבנות‎ 
של ‎ השיטה ‎ ושותפים ‎ לה, ‎ עקב ‎ מערכת ‎ החינוך ‎ ה״סתגלנית"‎ 
והמסגלת ‎ את ‎ כולנו.‎ 

כי ‎ הדיאלוג, ‎ האפשרות ‎ לשוחח ‎ ולשאול ‎ שאלות‎ 
פרובוקטיביות, ‎ אדוני ‎ שר ‎ הביטחון, ‎ יובילו ‎ את ‎ התלמידים‎ 
לכמיהה ‎ למציאות ‎ אחרת ‎ נטולת ‎ דיכוי, ‎ נטולת ‎ כיבוש ‎ ונטולת‎ 
הרג ‎ מיותר, ‎ ולאמונה ‎ שהמציאות ‎ הנוכחית ‎ איננה ‎ כורח ‎ וניתן‎ 
יהיה ‎ לחיות ‎ חיים ‎ ביחד, ‎ מאושרים ‎ יותר ‎ במציאות ‎ אחרת, ‎ לא‎ 
במציאות, ‎ אותה ‎ שרטטת ‎ כנאומך ‎ בביקורך ‎ בבית ‎ הספר.‎ 

פדרו ‎ גולדפרב, ‎ חבר ‎ קיבוץ ‎ ניר ‎ יצחק,‎ 

מלמד ‎ בבית ‎ הספר ‎ "נופי ‎ הבשור"‎ 

האם ‎ נכנעת ‎ הפרקליטות ‎ ללחץ‎ 
הימין ‎ לגבי ‎ הבנייה ‎ בהתנחלויות?‎ 

תנועת ‎ שלום ‎ עכשיו ‎ מאשימה, ‎ כי ‎ שרים ‎ בכירים ‎ ואישים‎ 
נוספים ‎ בימין ‎ לוחצים ‎ על ‎ פרקליטות ‎ המדינה ‎ לשנות ‎ את‎ 
עמדתה ‎ לגבי ‎ הבנייה ‎ על ‎ אדמות ‎ פרטיות ‎ של ‎ פלסטינים,‎ 
הכלולות ‎ בתוכניות ‎ מתאר ‎ של ‎ ההתנחלויות.‎ 

במכתבה ‎ למני ‎ מזוז, ‎ היועץ ‎ המשפטי ‎ לממשלה, ‎ מתארת‎ 
התנועה ‎ מקרים, ‎ שבהם ‎ הפרקליטות ‎ מודה ‎ בבית ‎ המשפט, ‎ כי‎ 
הבנייה ‎ בהתנחלות ‎ היא ‎ בלתי-חוקית, ‎ אך ‎ מתנגדת ‎ להוצאת ‎ צו‎ 
ביניים, ‎ אשר ‎ יאסור ‎ כל ‎ שימוש ‎ בקרקע ‎ ואכלוס ‎ של ‎ המבנים‎ 
הבלתי ‎ חוקים. ‎ בתשובת ‎ המדינה ‎ אין ‎ גם ‎ התחייבות ‎ להוצאת‎ 
צווי ‎ הפסקת ‎ עבודה ‎ וצווי ‎ הריסה ‎ סופיים ‎ למבנים. ‎ תגובה‎ 
כזאת ‎ של ‎ הפרקליטות ‎ עומדת ‎ בסתירה ‎ לתגובתה ‎ במקרים‎ 
דומים ‎ בעבר, ‎ בהם ‎ הסכימה ‎ להוצאת ‎ צווים ‎ להפסקת ‎ עבודות.‎ 

בתנועת ‎ שלום ‎ עכשיו ‎ מבקשים ‎ ממזוז ‎ להורות ‎ למחלקת‎ 
הבג״צים ‎ במשרד ‎ המשפטים ‎ להתעלם ‎ מכל ‎ רמיזה ‎ או ‎ לחץ‎ 
פוליטי, ‎ ולפעול ‎ ביושר ‎ ובמקצועיות, ‎ על ‎ מנת ‎ לשמור ‎ על‎ 
האינטרס ‎ הציבורי ‎ ועל ‎ עקרון ‎ שלטון ‎ החוק.‎ 

קרן ‎ פנסיה ‎ של ‎ ממשלת ‎ נורבגיה‎ 
יצאה ‎ מהשקעתה ‎ באלביט ‎ מערכות‎ 

קרן ‎ פנסיה ‎ ממשלתית ‎ בנורבגיה ‎ מכרה ‎ את ‎ אחזקותיה‎ 
בחברה ‎ הישראלית ‎ "אלביט ‎ מערכות", ‎ כיוון ‎ שזו ‎ מספקת ‎ ציוד‎ 
מעקב ‎ לגדר ‎ ההפרדה, ‎ ובדרך ‎ זו ‎ היא ‎ מחזקת ‎ את ‎ הכיבוש.‎ 
הקרן, ‎ המחזיקה ‎ נכסים ‎ בשווי ‎ 400  מיליארד ‎ דולר, ‎ פועלת ‎ לפי‎ 
קווים ‎ מנחים ‎ אתיים, ‎ הנקבעים ‎ בידי ‎ ממשלת ‎ נורבגיה,‎ 
ומטרתה ‎ -  להבטיח ‎ שימוש ‎ יעיל ‎ והוגן ‎ יותר ‎ בהכנסות ‎ של‎ 
ממשלת ‎ נורווגיה ‎ מתמלוגי ‎ הנפט.‎ 

בהצהרה ‎ מטעם ‎ ממשלת ‎ נורבגיה ‎ נמסר, ‎ כי ‎ הקרן ‎ מכרה ‎ את‎ 
כל ‎ אחזקותיה ‎ באלביט ‎ מערכות, ‎ בשווי ‎ של ‎ 5.39  מיליון ‎ דולר,‎ 
משום ‎ שאינה ‎ מוכנה ‎ לממן ‎ חברות, ‎ התורמות ‎ באופן ‎ כה ‎ ישיר‎ 
להפרות ‎ של ‎ החוקים ‎ ההומניטאריים ‎ הבינלאומיים. ‎ שרת‎ 
האוצר ‎ הנורבגית, ‎ כריסטין ‎ האלפורסן ‎ אמרה‎ :  "חופש ‎ התנועה‎ 
של ‎ אנשים ‎ המתגוררים ‎ בשטחים ‎ הכבושים ‎ הוגבל ‎ באופן‎ 
בלתי ‎ מתקבל ‎ על ‎ הדעת ‎ על ‎ ידי ‎ בניית ‎ הגדר".‎ 

מערכת ‎ המעקב ‎ שמספקת ‎ אלביט ‎ -  "מערכת ‎ לפיד", ‎ היא‎ 
אחד ‎ המרכיבים ‎ המרכזיים ‎ בגדר ‎ ההפרדה ‎ ובמשטר ‎ השליטה‎ 
הקשור ‎ אליה.‎ 


כלכלה ‎ וחברה/3‎ 


לב ‎ לב‎ "ב ‎ והקפיטליזם ‎ הישראלי‎ 

העובדים ‎ משלמים ‎ גם ‎ עבור ‎ ההתעשרות ‎ וגם ‎ עבור ‎ המשבר ‎ של ‎ התאגידים.‎ 


מאת ‎ אפרים ‎ דויד■‎ 

בדיוק ‎ לפני ‎ שנה, ‎ פיטר ‎ האוליגרך ‎ הישראלי, ‎ תושב ‎ לונדון, ‎ לב‎ 
לבייב, ‎ 153  עובדים ‎ במלטשת ‎ יהלומים ‎ שבבעלותו ‎ בוינדק ‎ - 
בירת ‎ נמיביה. ‎ הפיטורים, ‎ שכללו ‎ את ‎ כל ‎ נציגי ‎ העובדים,‎ 
בוצעו ‎ על ‎ רקע ‎ שביתה, ‎ שנתמכה ‎ בידי ‎ איגוד ‎ עובדי ‎ המכרות.‎ 

מפעל ‎ הליטוש ‎ של ‎ התאגיד ‎ 015ח0וח3ו0 ‎ 110  (ראשי‎ 
תיבות ‎ באנגלית ‎ של ‎ "לב ‎ לבייב ‎ יהלומים") ‎ הוקם ‎ ב-2004‎ 
בטקס ‎ גדול, ‎ שנערך ‎ במעמד ‎ נשיא ‎ נמיביה, ‎ שהגדיר ‎ את‎ 
המפעל: ‎ "המלטשה ‎ הגדולה ‎ ביותר ‎ באפריקה".‎ 

מדוע ‎ אנו ‎ נזכרים ‎ בשביתה ‎ זו, ‎ שבסופה ‎ פיטר ‎ לבייב ‎ את ‎ כל‎ 
העובדים? ‎ כי ‎ קפיטליסט, ‎ הוא ‎ קפיטליסט, ‎ הוא ‎ קפיטליסט,‎ 
גם ‎ כאשר ‎ הוא ‎ עוטה ‎ דימוי ‎ "אנדרדוג". ‎ לבייב ‎ מסר ‎ בשבוע‎ 
שעבר, ‎ במסיבת ‎ עיתונאים ‎ באחד ‎ מבתי ‎ המלון ‎ שבבעלותו,‎ 
פרטים ‎ בדבר ‎ נפילת ‎ אימפריית ‎ הנדל״ן ‎ שלו ‎ "אפריקה‎ 
ישראל". ‎ אך ‎ לבייב ‎ הוא ‎ עדיין ‎ אחד ‎ היהלומנים ‎ הגדולים‎ 
בעולם. ‎ במילים ‎ אחרות: ‎ ללבייב ‎ יש ‎ כיסים ‎ עמוקים ‎ מאוד. ‎ את‎ 
האימפריה ‎ שלו ‎ הוא ‎ בנה ‎ על ‎ ניצול ‎ עובדים ‎ ותוך ‎ שימוש‎ 
בחסכונות ‎ העובדים ‎ והגמלאים ‎ בישראל. ‎ אגב, ‎ על ‎ מנת‎ 
למקסם ‎ את ‎ רווחיו, ‎ חברות ‎ הבנייה ‎ שלו ‎ בנו ‎ גם ‎ בהתנחלויות,‎ 
תוך ‎ ניצול ‎ כוח ‎ עבודה ‎ פלסטיני ‎ זול.‎ 

בתמצית: ‎ סיפורו ‎ של ‎ לב ‎ לבייב ‎ הוא ‎ סיפורו ‎ של‎ 
הקפיטליזם ‎ הישראלי ‎ בדור ‎ האחרון: ‎ שכבה ‎ דקה ‎ של‎ 
הבורגנות ‎ הגדולה ‎ המקומית, ‎ שעלתה ‎ ופרחה ‎ בצילן ‎ של‎ 
ממשלות ‎ הליכוד ‎ ו״האחדות ‎ הלאומית", ‎ צברה ‎ הון ‎ בעידן‎ 
ההפרטה ‎ הפראית: ‎ הפרטת ‎ התאגידים ‎ הממלכתיים, ‎ הפרטת‎ 
קרנות ‎ הפנסיה ‎ והפרטת ‎ הבנייה ‎ הציבורית.‎ 
הדרך ‎ הארוכה ‎ מבני ‎ ברק ‎ ללונדון‎ 

דרך ‎ ארוכה ‎ (ומהירה ‎ למדי) ‎ עשה ‎ היהלומן ‎ הצעיר ‎ לב‎ 
לבייב ‎ מביתו ‎ בבני ‎ ברק ‎ לארמון ‎ בהמפסטד ‎ שבצפון ‎ לונדון‎ 
(שכונת ‎ בעלי ‎ ההון, ‎ שרבים ‎ מהם ‎ ישראלים) ‎ הוא ‎ שילם‎ 
תמורת ‎ ארמונו ‎ 35  מיליון ‎ ליש״ט‎ (יותר ‎ מ - 2 10  מיליון ‎ שקל).‎ 

לבייב ‎ עשה ‎ את ‎ כל ‎ הדרך ‎ מלונדון ‎ למסיבת ‎ העיתונאים‎ 
בת״א, ‎ כדי ‎ לספר ‎ את ‎ מה ‎ שכבר ‎ היה ‎ ידוע: ‎ ההון ‎ העצמי ‎ של‎ 
התאגיד ‎ ״אפריקה ‎ ישראל״ ‎ מסתכם ‎ ב- ‎ 1 .2  מיליארד ‎ שקל,‎ 
אבל ‎ חובותיו ‎ -  כ- ‎ 7.5  מיליארד ‎ שקל. ‎ לבייב ‎ סיפר, ‎ שהתאגיד‎ 
מכר ‎ בשנה ‎ האחרונה ‎ כמעט ‎ את ‎ כל ‎ נכסי ‎ הנדל״ן, ‎ שניתן ‎ היה‎ 
למכור ‎ מהר ‎ וברווח ‎ מסוים. ‎ לא ‎ ברור, ‎ אם ‎ ניתן ‎ למכור ‎ נכסים‎ 
נוספים ‎ (לתאגיד ‎ נכסים ‎ רבים ‎ באתרים ‎ מניו ‎ יורק ‎ ועד‎ 
מוסקבה), ‎ וחשוב ‎ מזה: ‎ לא ‎ ברור, ‎ מהי ‎ התמורה, ‎ שניתן ‎ לקבל‎ 
עבור ‎ אותם ‎ נכסים, ‎ והאם ‎ ישנם ‎ בכלל ‎ קונים. ‎ למשל: ‎ האם ‎ יש‎ 
קונים ‎ למגדל ‎ העיתון ‎ "ניו ‎ יורק ‎ טיימס" ‎ במרכז ‎ ניו ‎ יורק,‎ 
ש״אפריקה ‎ ישראל" ‎ רכשה ‎ לפני ‎ כשנתיים ‎ ב-525 ‎ מיליון‎ 
דולר.‎ 

יש ‎ המקווים, ‎ שבעל ‎ השליטה ‎ לב ‎ לבייב ‎ יכניס ‎ את ‎ ידו‎ 
לכיסו, ‎ שהוא ‎ עמוק ‎ יותר ‎ מהכספים ‎ שהעמיד ‎ עד ‎ עתה ‎ לטובת‎ 
"אפריקה ‎ ישראל". ‎ אך ‎ שאלה ‎ ישירה ‎ בנושא ‎ זה, ‎ נותרה ‎ ללא‎ 
מענה. ‎ משפטן ‎ שישב ‎ לצידו ‎ של ‎ בעל ‎ הבית ‎ הפציר ‎ בו ‎ שלא‎ 
להשיב. ‎ ואכן, ‎ לבייב ‎ לא ‎ השיב.‎ 


עד ‎ כאן ‎ סיפור ‎ עלייתו ‎ של ‎ אוליגרך ‎ מקומי ‎ ונפילתו, ‎ על ‎ רקע‎ 
השלכות ‎ המשבר ‎ הקפיטליסטי ‎ העולמי, ‎ שהחל ‎ בארה״ב‎ 
בקיץ ‎ של ‎ 2007. ‎ אבל ‎ נפילתו ‎ הצפויה ‎ של ‎ לבייב ‎ עשויה ‎ להיות‎ 
הראשונה ‎ בשורה ‎ של ‎ נפילות ‎ נוספות. ‎ בשבוע ‎ שעבר ‎ חשף‎ 
העיתון ‎ "כלכליסט", ‎ כי ‎ מניתוח ‎ מקיף, ‎ שביצעה ‎ המחלקה‎ 
הכלכלית ‎ של ‎ רשות ‎ ניירות ‎ ערך, ‎ עולים ‎ נתונים ‎ מדאיגים ‎ בדבר‎ 
יכולת ‎ החברות ‎ במשק ‎ לעמוד ‎ בהתחייבויותיהן.‎ 
המשבר ‎ והאוליגרכיה ‎ המקומית‎ 

המשבר ‎ הקפיטליסטי ‎ טרם ‎ הסתיים. ‎ חרף ‎ הצהרותיהם ‎ של‎ 
הפוליטיקאים, ‎ הבנקאים ‎ והנגידים ‎ (ובהם ‎ נשיא ‎ ארה״ב), ‎ יש‎ 
לצפות ‎ שהמיתון ‎ יימשך ‎ שנים ‎ רבות. ‎ ומה ‎ יקרה ‎ לאוליגרכים‎ 
המקומיים ‎ בתקופה ‎ של ‎ שפל ‎ מתמשך?‎ 

היקף ‎ חובותיו ‎ של ‎ עידן ‎ עופר, ‎ בעל ‎ השליטה ‎ ב״חברה‎ 
לישראל״, ‎ עולה ‎ על ‎ 41  מיליארד ‎ שקל, ‎ מזה: ‎ כ-10 ‎ מיליארד‎ 
למחזיקי ‎ האג״ח ‎ ועוד ‎ 8  מיליארד ‎ לבנקים. ‎ חובותיו ‎ ארוכי‎ 
הטווח ‎ של ‎ יצחק ‎ תשובה ‎ (״דלק״) ‎ הם ‎ 44  מיליארד ‎ שקל,‎ 
מתוכם: ‎ יותר ‎ מ-8 ‎ מיליארד ‎ למחזיקי ‎ אג״ח ‎ ועוד ‎ 6  מיליארד‎ 
לבנקים. ‎ חובותיו ‎ של ‎ נוחי ‎ דנקנר ‎ (קונצרן ‎ אי.די.בי) ‎ לטווח‎ 
הרחוק ‎ מסתכמים ‎ ב-81 ‎ מיליארד ‎ שקל, ‎ מתוכם: ‎ למחזיקי‎ 
האג״ח: ‎ כמעט ‎ 25  מיליארד ‎ שקל ‎ ועוד ‎ 6  מיליארד ‎ שקלים‎ 
לבנקים. ‎ חובותיו ‎ לטווח ‎ הארוך ‎ של ‎ אליעזר ‎ פישמן ‎ (איל‎ 
הנדל״ן ‎ והתקשורת) ‎ הם ‎ 23  מיליארד ‎ שקל, ‎ מתוכם: ‎ שלושה‎ 
מיליארד ‎ למחזיקי ‎ האג״ח ‎ ועוד ‎ שלושה ‎ מיליארד ‎ לבנקים.‎ 
מכאן, ‎ שחובותיהם ‎ של ‎ ארבעת ‎ ה״טייקונים" ‎ המקומיים‎ 
מסתכמים ‎ ב-190 ‎ מיליארד ‎ שקל ‎ -  יותר ‎ ממחצית ‎ תקציב‎ 
המדינה ‎ לשנה ‎ זו‎ ! 

מה ‎ מסתתר ‎ מאחורי ‎ המושגים ‎ אגרות ‎ חוב ‎ וחובות‎ 
לבנקים ‎ ?  מדובר ‎ בכספם ‎ של ‎ העובדים ‎ והגמלאים. ‎ נתניהו ‎ הוא‎ 
שהחליט ‎ שכספי ‎ הפנסיה, ‎ קופות ‎ הגמל ‎ וקרנות ‎ ההשתלמות‎ 
יופקדו ‎ בקרנות ‎ פרטיות ‎ לטובת ‎ בעלי ‎ ההון. ‎ כעת, ‎ כל ‎ מה‎ 
שנצבר ‎ בקרנות ‎ הפנסיה ‎ וההשתלמות ‎ ובקופות ‎ הגמל ‎ נשלט‎ 
בידי ‎ מוסדות ‎ פיננסים, ‎ המלווים ‎ כספים ‎ אלה ‎ לאוליגרכים.‎ 
הממשלה ‎ יכולה ‎ הייתה ‎ לתת ‎ רשת ‎ ביטחון ‎ לכספי ‎ החוסכים,‎ 
אבל ‎ היא ‎ כבר ‎ החליטה ‎ לא ‎ להעניק ‎ רשת ‎ ביטחון ‎ כלשהי‎ 
לחסכונות ‎ הציבור ‎ לזמן ‎ ארוך.‎ 

יתר ‎ על ‎ כן, ‎ מגמת ‎ עושק ‎ השכירים ‎ נמשכת. ‎ משרד ‎ האוצר,‎ 
לשכת ‎ התיאום ‎ של ‎ הארגונים ‎ הכלכליים ‎ וההסתדרות ‎ מנהלים‎ 
כעת ‎ משא ‎ ומתן ‎ לגבי ‎ הסכם ‎ במגזר ‎ הפרטי. ‎ לפי ‎ ההסכם‎ 
החדש, ‎ כל ‎ אחד ‎ מהעובדים ‎ במגזר ‎ הפרטי ‎ יחויב ‎ לתרום ‎ רבע‎ 
יום ‎ חופשה ‎ עבור ‎ "קרן ‎ למפעלים ‎ בקשיים". ‎ מדובר ‎ בתרומה‎ 
חד-פעמית ‎ של ‎ העובדים ‎ במגזר ‎ הפרטי ‎ לטובת ‎ מעסיקיהם,‎ 
שתנוכה, ‎ ככל ‎ הנראה, ‎ ממשכורת ‎ ספטמבר. ‎ הכספים, ‎ שיאספו‎ 
כתוצאה ‎ מהפעלת ‎ התוכנית, ‎ יסתכמו ‎ ב-300-250 ‎ מיליון‎ 
שקל. ‎ "תרומה" ‎ מהסוג ‎ הזה ‎ כבר ‎ קיימת ‎ במגזר ‎ הציבורי:‎ 
השכירים ‎ במגזר ‎ הציבורי ‎ אולצו ‎ בידי ‎ ההסתדרות ‎ לוותר ‎ גם‎ 
על ‎ יום ‎ חופשה ‎ וגם ‎ על ‎ מחצית ‎ דמי ‎ ההבראה.‎ 

כך ‎ עובדת ‎ השיטה ‎ בישראל ‎ וזו ‎ תמצית ‎ קורותיו ‎ של‎ 
הקפיטליזם ‎ הישראלי: ‎ יד ‎ רוחצת ‎ יד, ‎ וכל ‎ הידיים ‎ נכנסות‎ 
עמוק ‎ לתוך ‎ כיסם ‎ של ‎ העובדים.‎ 


מק״י ‎ בת ‎ 4/ 90 


" דירה ‎ תמורת ‎ דירה, ‎ עסק ‎ תמורת ‎ עסק"‎ 

למאבק ‎ של ‎ תושבי ‎ כפר ‎ שלם ‎ (רי ‎ בעמוד ‎ האחרון) ‎ קדמו ‎ מאות ‎ מאבקים‎ 
נגד ‎ נישול ‎ ופינוי, ‎ שניהלו ‎ תושבי ‎ שכונות ‎ בערים ‎ ברחבי ‎ הארץ,‎ 
בהשתתפות ‎ פעילה ‎ של ‎ קומוניסטים.‎ 


מאת ‎ תמר ‎ גוזינסקי‎ 

בשנות ‎ ה-60 ‎ וה‎ -70 ‎ של ‎ המאה ‎ ה-20, ‎ ניהלו ‎ תושבי ‎ שכונות‎ 
ביפו ‎ מערכה ‎ ממושכת ‎ נגד ‎ פינויים ‎ מבתיהם ‎ ללא ‎ פיצוי ‎ ראוי.‎ 
התושבים ‎ התגוררו ‎ בבתים, ‎ שהיו ‎ בעבר ‎ כפרים ‎ ערביים.‎ 
הממשלה ‎ החליטה ‎ להרוס ‎ את ‎ הבתים ‎ ולבנות ‎ במקום ‎ בנייני‎ 
קומות, ‎ ותבעה ‎ מהדיירים ‎ להתפנות.‎ 

להמחשת ‎ המערכה ‎ נגד ‎ הפינוי ‎ משכונות ‎ יפו, ‎ הנה ‎ תוכנו‎ 
של ‎ כרוז, ‎ שפירסם ‎ ועד ‎ תושבי ‎ שכונת ‎ עג׳מי ‎ ב-21 ‎ בפברואר‎ 
1968  : 

אל ‎ תושבי ‎ שכונת ‎ עג'מי ‎ -  נמל- ‎ יפו,‎ 

בימים ‎ אלה ‎ נשלחו ‎ פקידים ‎ בשם ‎ חברת ‎ 'חלמיש'‎ 
לשיקום ‎ משכנות ‎ עוני ‎ ת״א-יפו, ‎ על ‎ מנת ‎ לערוך ‎ סקר ‎ על‎ 
מצב ‎ תושבי ‎ השכונה. ‎ ועד ‎ השכונה ‎ הגיע ‎ למסקנה,‎ 
שסקר ‎ זה ‎ מטרתו ‎ להכניס ‎ פילוג ‎ בקרב ‎ דיירי ‎ השכונה,‎ 
שתביעתם ‎ היא ‎ אחת:‎ 

דירה ‎ תמורת ‎ דירה.‎ 

מדוע? ‎ בשאלון ‎ שכל ‎ ד״ר ‎ צריך ‎ למלא ‎ -  עשרות ‎ רבות‎ 
של ‎ שאלות. ‎ המטרה ‎ של ‎ חברת ‎ 'חלמיש', ‎ שכל ‎ ד״ר‎ 
ישיב ‎ תשובות ‎ אחרות ‎ ומנוגדות ‎ לתשובות ‎ שכניו, ‎ שכל‎ 
ד״ר ‎ יגיש ‎ תביעות ‎ נפרדות, ‎ ועל-‎ ידי ‎ כך ‎ לפצל ‎ את‎ 
המאבק ‎ המלוכד ‎ של ‎ תושבי ‎ השכונה ‎ ל״דירה ‎ תמורה‎ 
דירה".‎ 

מטרת ‎ הסקר ‎ -  לעורר ‎ תקוות ‎ שווא ‎ בקרב ‎ תושבי‎ 
השכונה, ‎ תקוות ‎ שהניסיון ‎ מוכיח, ‎ שאין ‎ חברת‎ 'חלמיש'‎ 
מוכנה ‎ להגשימן.‎ 

השאלות ‎ בסקר ‎ עוסקות ‎ בחיים ‎ הפרטיים ‎ של ‎ כל ‎ ד״ר,‎ 
בהכנסותיו ‎ ובהוצאותיו ‎ הפרטיות. ‎ מה ‎ לזה ‎ ולבעיית‎ 
התביעה ‎ הצודקת ‎ שלנו ‎ לידירה ‎ תמורת ‎ דירה'?‎ 

בסקר ‎ שאלות ‎ על ‎ יחסי ‎ שכנים. ‎ אלו ‎ שאלות, ‎ שעלולות‎ 
רק ‎ להכניס ‎ ריב ‎ ופיצול ‎ בין ‎ תושבי ‎ השכונה. ‎ מה ‎ ליחסי‎ 
שכנים ‎ ולתביעתנו ‎ הצודקת‎ 'דירה ‎ תמורת ‎ דירה'?‎ 

תושבי ‎ השכונה!‎ 

ועד ‎ השכונה ‎ קורא ‎ לכם ‎ להתלכד ‎ סביב ‎ הוועד ‎ ולא‎ 
לשתף ‎ פעולה ‎ עם ‎ עורכי ‎ הסקר. ‎ אם ‎ נהיה ‎ מלוכדים, ‎ נוכל‎ 
לדחות ‎ כל ‎ מזימה, ‎ שעלולה ‎ לפגוע ‎ בזכויותינו ‎ הצודקות.‎ 

במפורד ‎ נכשל, ‎ במלוכד ‎ נשיג ‎ תביעותינו. ‎ לכן ‎ בל‎ 
יתחייב ‎ אף ‎ תושב ‎ לתביעות ‎ כספיות. ‎ בל ‎ יחשוב ‎ תושב‎ 
זה ‎ או ‎ אחר, ‎ שלבד ‎ ישיג ‎ יותר. ‎ הניסיון ‎ מלמד, ‎ שאין‎ 
הדבר ‎ ככה.‎ 

מלוכדים ‎ נמשיך ‎ בתביעתנו ‎ ובמאבקה:‎ 

דירה ‎ תמורת ‎ דירה.‎ 


על ‎ מעורבותם ‎ של ‎ קומוניסטים ‎ בוועד ‎ התושבים ‎ בשכונת‎ 
עג׳מי-הנמל ‎ ביפו ‎ תעיד ‎ העובדה, ‎ שהוועד ‎ שיגר ‎ ברכה‎ 
לוועידה ‎ ה-16 ‎ של ‎ המפלגה ‎ הקומוניסטית ‎ הישראלית,‎ 
שנערכה ‎ בינואר ‎ 1969  באולם ‎ קולנוע ‎ "אילת" ‎ ביפו.‎ 
כפר ‎ שלם ‎ במחצית ‎ שנות ‎ ה־70‎ 

במסגרת ‎ הפעילות ‎ בשכונות, ‎ הוציאו ‎ סניפי ‎ מק״י ‎ ביפו‎ 
ובת״א ‎ עלון ‎ בן ‎ ארבעה ‎ עמודים, ‎ שכותרתו ‎ הייתה: ‎ "השכונות‎ 
במאבק".‎ 

בגיליון ‎ מחודש ‎ מאי ‎ 1976, ‎ מתואר ‎ מאבקם ‎ של ‎ תושבי ‎ כפר‎ 
שלם, ‎ שזכו ‎ לביקורי ‎ עסקני ‎ הממסד ‎ רק ‎ ערב ‎ בחירות. ‎ ראש‎ 
העירייה ‎ דאז, ‎ שלמה ‎ להט ‎ (צ׳יץ׳) ‎ הודיע ‎ ערב ‎ הבחירות, ‎ כי‎ 
הוחלט ‎ "לחסל ‎ את ‎ כפר ‎ שלם". ‎ בתגובה ‎ הקימו ‎ התושבים,‎ 
דתיים ‎ וחילוניים ‎ ותומכי ‎ מפלגות ‎ שונות, ‎ את ‎ "המועצה‎ 
הציבורית ‎ של ‎ תושבי ‎ כפר ‎ שלם״, ‎ ובה ‎ 91  חברים. ‎ המועצה‎ 
ארגנה ‎ שתי ‎ עצרות ‎ עם ‎ וחילקה ‎ חומר ‎ הסברה, ‎ בו ‎ תבעה‎ 
ביטול ‎ של ‎ 340  צווי ‎ הריסה‎ ;  בנייה ‎ של ‎ דירות ‎ חד-קומתיות‎ 
למשפחות ‎ בנות ‎ 6  נפשות ‎ ומעלה; ‎ הקמת ‎ שיכון ‎ לזוגות‎ 
צעירים‎ ;  שיפור ‎ של ‎ השירותים ‎ העירוניים.‎ 

כתוצאה ‎ מהמאבק ‎ המלוכד ‎ של ‎ תושבי ‎ השכונה, ‎ בוטלו ‎ רוב‎ 
צווי ‎ ההריסה ‎ והיתר ‎ -  הוקפאו; ‎ הוגדל ‎ הפיצוי ‎ עבור ‎ פינוי;‎ 
נבנו ‎ 32  דירות ‎ חד-קומתיות ‎ בשטח ‎ כפר ‎ שלם; ‎ וכל ‎ תוכניות‎ 
הפינוי ‎ נידונו ‎ בשיתוף ‎ המועצה ‎ הציבורית.‎ 

מאבק ‎ תושבי ‎ נווה ‎ אליעזר‎ 

אחת ‎ התוצאות ‎ של ‎ המאבק ‎ של ‎ תושבי ‎ כפר ‎ שלם, ‎ הייתה‎ 
הקמת ‎ שיכון, ‎ שבו ‎ שוכנו ‎ משפחות ‎ שפונו.‎ 

כתבה ‎ באותו ‎ גיליון ‎ של ‎ "השכונות ‎ במאבק" ‎ עוסקת ‎ בגורלן‎ 
של ‎ המשפחות ‎ מכפר ‎ שלם, ‎ שהועברו ‎ לשיכון ‎ נווה ‎ אליעזר:‎ 

תושבי ‎ השכונות ‎ שישוקמו' ‎ בנווה ‎ אליעזר ‎ הפכו‎ 
למפרנסים ‎ של ‎ הנושים, ‎ הבנקים ‎ וחברת ‎ 'חלמיש'...‎ 
הצפיפות ‎ איומה, ‎ כ׳ ‎ בכל ‎ כניסה ‎ של ‎ בית ‎ יש ‎ כ-120‎ 
ילדים! ‎ מערכת ‎ הביוב ‎ צרה ‎ מלהכיל ‎ את ‎ השפכים, ‎ ואלה‎ 
מציפים ‎ תדיר ‎ את ‎ פני ‎ הקרקע ‎ בחצרות ‎ הבתים‎ 
וברחובות.‎ 

בהמשך ‎ מוצגות ‎ הדרישות ‎ של ‎ תושבי ‎ נווה ‎ אליעזר:‎ 

ביטול ‎ כל ‎ המשכנתאות ‎ והחובות ‎ ומסירת ‎ הבעלות ‎ על‎ 
הדירות ‎ ליד׳ ‎ התושבים.‎ 

להעביר ‎ את ‎ המשפחות ‎ ברוכות ‎ הילדים ‎ מדירותיהן‎ 
לדירות ‎ המתאימות ‎ לגודל ‎ המשפחה.‎ 

להפסיק ‎ את ‎ ההצפה ‎ המתמדת ‎ של ‎ השפכים ‎ על-יד׳‎ 
התקנת ‎ רשת ‎ ביוב ‎ ההולמת ‎ את ‎ התקנים ‎ התברואתיים‎ 
והחוק" ‎ ם.‎ 

להקים ‎ גן ‎ ציבורי ‎ ומרכזי ‎ משחקים ‎ לילדים, ‎ ולהפעיל‎ 
את ‎ מועדון ‎ התרבות ‎ בהדרכת ‎ מדריכים ‎ מוסמכים.‎ 


ההר ‎ ההווה‎ /5‎ 


הצורך ‎ בחינוך ‎ אנטי-פאשיסט׳ ‎ כאן ‎ ועכשיו‎ 


מאת ‎ ארנון ‎ דוניץ‎ 

תוכנית ‎ חינוכית ‎ היא ‎ אבן ‎ היסוד ‎ של ‎ היושרה ‎ בכל ‎ מדינה.‎ 
דווקא ‎ משום ‎ כך, ‎ חינוך ‎ אנטי-פאשיסטי ‎ הוא ‎ צו ‎ השעה.‎ 

אני ‎ קורא ‎ לשר ‎ החינוך ‎ להוסיף ‎ פרק ‎ בחינוך ‎ לאנטי-פאשיזם‎ 
לתוכנית ‎ ללימוד ‎ לקחי ‎ השואה ‎ בבתי ‎ הספר ‎ בישראל.‎ 
המשאבים ‎ הרבים, ‎ המושקעים ‎ בלימוד ‎ לקחי ‎ השואה, ‎ הם‎ 
לשווא, ‎ כל ‎ עוד ‎ אין ‎ מלמדים ‎ בהם, ‎ כשיעור ‎ המרכזי, ‎ את‎ 
הצורך ‎ הקיומי ‎ והמיידי ‎ במאבק ‎ בפאשיזם ‎ לדורותיו. ‎ עלינו‎ 
להראות ‎ את ‎ הקשר ‎ הישיר ‎ בין ‎ הנלחמים ‎ במרד ‎ הגטאות‎ 
והפרטיזנים ‎ ביערות ‎ במלחמת ‎ העולם ‎ השנייה ‎ לבין ‎ המערכה‎ 
היום ‎ להגנת ‎ הדמוקרטיה. ‎ הכללתה ‎ של ‎ תוכנית ‎ ללימוד ‎ אנטי-‎ 
פאשיזם ‎ תדמה ‎ את ‎ מערכת ‎ החינוך ‎ בישראל ‎ למקובל‎ 
במערכות ‎ החינוך ‎ בכמה ‎ ממדינות ‎ אירופה, ‎ כגון ‎ אנגליה,‎ 
צרפת ‎ ואוסטריה.‎ 

בעשור ‎ זה ‎ היינו ‎ עדים ‎ לעלייה ‎ דרמטית ‎ באנטישמיות‎ 
בארצות ‎ שונות. ‎ אמנם ‎ גל ‎ זה ‎ שכך ‎ מעט, ‎ אך ‎ המשבר ‎ הכלכלי‎ 
העולמי ‎ הנוכחי ‎ עלול ‎ להיות ‎ מנוצל ‎ להנעתו ‎ של ‎ גל ‎ נוסף.‎ 

אשר ‎ לישראל, ‎ הגזענות ‎ היא ‎ בעיה ‎ אמיתית ‎ בה. ‎ מפלגות‎ 
פופוליסטיות ‎ ולאומניות-קיצוניות ‎ נוסח ‎ "ישראל ‎ ביתנו"‎ 
מוצאות ‎ בה ‎ משענת ‎ נוחה. ‎ גישות ‎ המאופיינות ‎ בגזענות,‎ 
באתנוצנטריות, ‎ בשנאת ‎ זרים ‎ ובמיליטריזם ‎ שזורות‎ 
במדיניותה ‎ החינוכית. ‎ לכן ‎ יש ‎ צורך ‎ בטיפוח ‎ תפיסות ‎ אנטי-‎ 
פאשיסטיות ‎ בכל ‎ מוסדות ‎ החינוך ‎ ולילדים ‎ בכל ‎ רמות‎ 
ההשכלה.‎ 

החינוך ‎ בישראל, ‎ אולי ‎ עכשיו ‎ יותר ‎ מתמיד, ‎ זקוק ‎ לגישות‎ 
נועזות, ‎ המסוגלות ‎ ליישם ‎ תוכניות ‎ אנטי-פאשיסטיות ‎ לטובת‎ 
בני ‎ הנוער ‎ בישראל. ‎ בתי ‎ הספר ‎ בישראל ‎ חייבים ‎ לעסוק‎ 
במיזמים ‎ ובנהלים, ‎ שיוקדשו ‎ לקידום ‎ רווחת ‎ הציבור ‎ וטובת‎ 
הכלל.‎ 

נודעת ‎ חשיבות ‎ עליונה ‎ לשירוש ‎ אידיאולוגיות ‎ ימניות-‎ 
קיצוניות, ‎ הקיימות ‎ בקרב ‎ הנוער ‎ בישראל. ‎ ההיסטוריה‎ 
מלמדת, ‎ שחייבים ‎ לעצור ‎ את ‎ הפאשיסטים ‎ כאשר ‎ הם ‎ בתחילת‎ 
דרכם ‎ ומספרם ‎ קטן. ‎ שלטון ‎ דמוקרטי, ‎ המתכוון ‎ להגן ‎ על‎ 
החברה, ‎ צריך ‎ להגביר ‎ את ‎ הפיקוח ‎ עליהם, ‎ להתנגד ‎ להם‎ 
ולעצור ‎ אותם ‎ כבר ‎ כאשר ‎ הם ‎ משמיעים ‎ את ‎ הקריאה ‎ "מוות‎ 
לערבים‎ !״, ‎ או ‎ קריאות ‎ דומות.‎ 

בארצות-הברית, ‎ ולא ‎ רק ‎ בה, ‎ חוגים ‎ לא ‎ מעטים ‎ מציבים,‎ 
מזה ‎ יובל ‎ שנים ‎ ויותר, ‎ את ‎ המאבק ‎ בקומוניזם ‎ כמעשה‎ 
פטריוטי ‎ אולטימטיבי, ‎ שהוא ‎ שווה ‎ ערך ‎ להגנת ‎ הדמוקרטיה.‎ 
לפי ‎ התפיסה ‎ הטוטליטרית, ‎ כל ‎ מערכת ‎ הנשלטת ‎ בידי ‎ מפלגה‎ 
אחת ‎ -  ולא ‎ משנה ‎ מהי ‎ האידיאולוגיה ‎ השלטת ‎ -  היא‎ 
טוטליטרית. ‎ תפיסה ‎ זו ‎ משמשת ‎ בסיס ‎ אידיאולוגי ‎ להקבלה‎ 
בין ‎ ברית-המועצות ‎ לבין ‎ גרמניה ‎ הנאצית. ‎ לפי ‎ התפיסה‎ 
הזאת, ‎ האויב, ‎ שאומות ‎ העולם ‎ החופשי ‎ התאגדו ‎ ללחום ‎ נגדו‎ 
במלחמת ‎ העולם ‎ השנייה ‎ לא ‎ היה ‎ הפאשיזם, ‎ אלא‎ 
הטוטליטריות.‎ 

היו ‎ תקופות, ‎ בארצות ‎ הברית, ‎ וכיום ‎ -  בכמה ‎ מדינות‎ 
בלטיות, ‎ שארגונים ‎ אנטי-פאשיסטיים ‎ מוגדרים ‎ בידי ‎ הממסד‎ 
כ״תאים ‎ קומוניסטיים ‎ חתרניים", ‎ ואפילו ‎ מוצאים ‎ אל ‎ מחוץ‎ 
לחוק. ‎ גישה ‎ זו ‎ הצדיקה ‎ בשעתה ‎ את ‎ המלחמה ‎ הקרה ‎ וריכזה‎ 


את ‎ האש ‎ נגד ‎ הקומוניזם, ‎ הסוציאליזם ‎ וכל ‎ מסגרת ‎ והשקפה‎ 
שמאליות, ‎ ולכן ‎ התנגדה ‎ להשקפת ‎ העולם ‎ האנטי-פאשיסטית.‎ 

בתחילת ‎ מאמרי ‎ קראתי ‎ לשר ‎ החינוך ‎ להכליל ‎ בתוכנית‎ 
הלימודים ‎ חינוך ‎ אנטי-פאשיסטי. ‎ אך ‎ למשמע ‎ הופעותיו‎ 
האחרונות ‎ של ‎ השר ‎ גדעון ‎ סער, ‎ אני ‎ נאלץ ‎ לקבוע ‎ בצער,‎ 
שאין, ‎ כנראה, ‎ סיכוי ‎ שילמדו ‎ בארץ ‎ אנטי-פאשיזם ‎ כחלק‎ 
מלימודי ‎ השואה.‎ 

בתנאים ‎ אלה, ‎ על ‎ ארגונים ‎ לא ‎ ממשלתיים, ‎ גופים ‎ פוליטיים‎ 
ותנועות ‎ נוער, ‎ ליטול ‎ על ‎ עצמם ‎ את ‎ המשימה ‎ של ‎ חינוך ‎ הנוער‎ 
והצעירים ‎ לגבי ‎ תוכנו ‎ האנטי־הומאני ‎ והאנטי-פועלי ‎ של‎ 
הפאשיזם, ‎ לגבי ‎ הקשר ‎ בין ‎ פאשיזם ‎ לשנאת ‎ הזר,‎ 
להומופוביה, ‎ להדרת ‎ נשים, ‎ לאלימות ‎ ולמלחמות ‎ כיבוש.‎ 
פעילות ‎ כזאת ‎ מקבלת ‎ מישנה ‎ חשיבות ‎ נוכח ‎ המפלה ‎ שספגו‎ 
רשימות ‎ כמו ‎ מרצ ‎ והעבודה, ‎ ונוכח ‎ העלייה ‎ המדאיגה ‎ של‎ 
הימין ‎ בבחירות ‎ האחרונות ‎ לכנסת.‎ 

משמעות ‎ הקריאה ‎ "לעולם ‎ לא ‎ עוד" ‎ היא, ‎ שאין ‎ לתת‎ 
לפאשיזם ‎ להרים ‎ ראשו.‎ 

היום, ‎ בו ‎ לימוד ‎ לקחי ‎ השואה ‎ והחינוך ‎ לאנטי-פאשיזם ‎ יהיו‎ 
יחידה ‎ אחת, ‎ יהיה ‎ היום ‎ שבו ‎ ייפתח ‎ סיכוי ‎ להפשיר ‎ את‎ 
המלחמה ‎ הקרה ‎ ולהגן ‎ על ‎ הדמוקרטיה.‎ 

ארנון ‎ דוניץ ‎ הוא ‎ מורה ‎ ומחנך‎ 
בקמפוס ‎ ביאליק-רוגוזין, ‎ ת״א‎ 


שוטר ‎ שהורשע ‎ בהריגת ‎ אזרח ‎ ערבי‎ 
נידון ‎ ל־15 ‎ חודשי ‎ מאסר ‎ בלבד‎ 

משפחת ‎ גנאיים ‎ מבקה ‎ אל-גרביה ‎ זועמת ‎ על ‎ גזר ‎ הדין‎ 
המקל, ‎ שהוטל ‎ על ‎ השוטר ‎ שחר ‎ מזרחי, ‎ שהורשע ‎ בהריגת‎ 
בנה, ‎ מחמוד.‎ 

שחר ‎ מזרחי ‎ הורשע ‎ ביולי ‎ השנה ‎ בבית ‎ המשפט ‎ המחוזי‎ 
בבאר ‎ שבע ‎ בהריגת ‎ גנאיים ‎ במהלך ‎ פעילות ‎ משטרתית ‎ נגד‎ 
גנבי ‎ רכב ‎ בפרדס ‎ חנה. ‎ גנאיים, ‎ שנראה ‎ פורץ ‎ למכוניות, ‎ ביקש‎ 
להימלט ‎ מהשוטרים, ‎ ואז ‎ ניפץ ‎ מזרחי ‎ את ‎ חלון ‎ הנהג‎ 
באמצעות ‎ קת ‎ אקדחו ‎ והרג ‎ את ‎ גנאיים ‎ ביריה ‎ בראשו. ‎ ב-3.9‎ 
נגזרו ‎ על ‎ שחר ‎ מזרחי ‎ רק ‎ 15  חודשי ‎ מאסר ‎ בפועל.‎ 

שופט ‎ בית ‎ המשפט ‎ המחוזי ‎ קבע ‎ בגזר ‎ הדין, ‎ כי ‎ שחר ‎ מזרחי‎ 
הרג ‎ את ‎ מחמוד ‎ גנאיים ‎ שלא ‎ כדין. ‎ גנאיים, ‎ מדגיש ‎ השופט,‎ 
"מת ‎ כתוצאה ‎ של ‎ פעולה ‎ פזיזה ‎ ובלתי ‎ שקולה ‎ של ‎ הנאשם,‎ 
העולה ‎ כד■ ‎ עבירה ‎ חמורה ‎ של ‎ הריגה. ‎ ההרשעה ‎ מחייבת‎ 
ענישה ‎ הולמת ‎ שתכליתה ‎ לבטא ‎ את ‎ הערך ‎ של ‎ קדושת ‎ ח■■‎ 
אדם, ‎ כל ‎ אדם, ‎ וגם ‎ אם ‎ נתפס ‎ לאחר ‎ שפרץ ‎ לכל■ ‎ רכב. ‎ לאור‎ 
עיקרון ‎ זה, ‎ קבעה ‎ הפסיקה ‎ כ■ ‎ גם ‎ כאשר ‎ מדובר ‎ בתפיסת‎ 
עבריין, ‎ אין ‎ להשתמש ‎ נגדו ‎ בכוח ‎ העלול ‎ להיות ‎ קטלני, ‎ אלא‎ 
אם ‎ כן ‎ עבר ‎ עבירה ‎ של ‎ פשע ‎ מסוכן".‎ 

אך ‎ בבואו ‎ לקבוע ‎ את ‎ גזר ‎ הדין, ‎ הקל ‎ השופט ‎ מאוד ‎ בענישת‎ 
ההורג. ‎ וכך, ‎ בעבירה ‎ של ‎ הריגה, ‎ שהעונש ‎ המירבי ‎ עליה ‎ הוא‎ 
20  שנות ‎ מאסר, ‎ נקבע ‎ במשפטו ‎ של ‎ שחר ‎ מזרחי ‎ גזר ‎ דין ‎ של‎ 
15  חודשי ‎ מאסר ‎ בלבד ‎ -  6%  בלבד ‎ מהעונש ‎ המירבי.‎ 

בפועל ‎ יירצה ‎ השוטר ‎ ההורג ‎ רק ‎ 10  חודשי ‎ מאסר, ‎ וזאת‎ 
בתנאי ‎ שבערעור ‎ שיגיש ‎ השוטר ‎ המורשע, ‎ לא ‎ ישונה ‎ גזר‎ 
הדין.‎ 

